21/05/2013 | Administración LocalMunicipal
Cabana de Bergantiños
Aprobación definitiva da modificación da Ordenanza fiscal reguladora da taxa por expedición de documentos administrativos

Anuncio de aprobación definitiva O Pleno do Concello de Cabana de Bergantiños, en sesión plenaria ordinaria celebrada o 21 de marzo de 2013, adoptou o acordo de aprobar provisionalmente a “Modificación da Ordenanza fiscal reguladora da taxa pola expedición de documentos administrativos”, e que se expuxera a información pública polo prazo de trinta días hábiles, e de non producírense reclamacións consideraríase definitivamente aprobada. No BOP n.º 62, do 2 de abril de 2013, publícase o anuncio de exposición ó público sen que no prazo de trinta días se producira ningunha reclamación. Quedando, polo tanto, aprobada definitivamente a modificación da Ordenanza fiscal citada publícase o seu texto íntegro no BOP en cumprimento do disposto no artigo 17.4 do RDL 2/2004, do 5 de marzo, polo que se aproba o texto refundido da Lei reguladora das facendas locais. “MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS ADMINISTRATIVOS Artigo 1.–Fundamento e natureza. En uso das facultades concedidas polos artigos 133.2 e 142 da Constitución e 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 a 19 e 20.4. apartados a) e i) do Real Decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Cabana de Bergantiños establece a taxa por expedición de documentos administrativos, que se rexerá pola presente ordenanza fiscal. Artigo 2.–Feito imponible.1.–Constitúe o feito imponible da taxa a actividade administrativa desenvolvida para a tramitación, a instancia de parte, de toda clase de documentos que expida e de expedientes dos que entenda a Administración ou as autoridades municipais. Nos supostos de declaración responsable ou comunicación previa, constitúe feito impoñible da taxa a actividade municipal destinada á verificación inicial da documentación achegada polo interesado, así como as actividades de comprobación, control e inspección que sexan necesarias.2.–Para estes efectos, entenderase tramitada a instancia de parte calquera documentación administrativa que fora provocada polo particular ou redunde no seu beneficio aínda que non mediara solicitude expresa do interesado.3.–Non estarán suxeitos a esta taxa a tramitación de documentos e expedientes necesarios para o cumprimento de obrigacións fiscais, as consultas tributarias, os expedientes de devolución de ingresos indebidos e os recursos administrativos contra resolucións municipais de calquera índole. Artigo 3.–Suxeito pasivo. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei Xeral Tributaria que soliciten, provoquen ou en interese das cales redunde a tramitación de documento ou expediente de que se trate. Artigo 4.–Responsables. Responderán solidaria e subsidiariamente deste tributo as persoas físicas e jurídicas a que se refieren os artigos 41, 42 e 43 da Lei xeral tributaria. Artigo 5.–Exencións. Non se contempla ningunha exención na aplicación das cotas tributarias desta ordenanza. Artigo 6.–Cota tributaria.1.–A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coas tarifas que se conteñen no artigo seguinte.2.–A cota de tarifa corresponde á tramitación completa, en cada instancia, do documento ou expediente de que se trate, dende a súa iniciación ata a súa resolución final, incluida a certificación e notificación ó interesado do acordo recaído. Artigo 7.–Tarifa. A tarifa á que se refire o artigo anterior estructúrase da seguinte maneira: Artigo 8.º.–Bonificacións da cota. Non se concederá ningunha bonificación dos importes das cotas tributarias sinaladas na tarifa desta taxa. Artigo 9.º.–Devengo.1.–Devéngase a taxa e nace a obriga de contribuír cando se presente a solicitude que inicia a tramitación dos documentos e expedientes suxeitos á taxa. Únicamente no caso de que se desista da solicitude no prazo de 5 días dende a súa presentación no rexistro procederá o devengo do 50% do importe da taxa ou a devolución desta porcentaxe cando conste acreditado no expediente o seu cobro.2.–Nos casos ós que se refire o apdo.2 do artigo 2.º, o devengo prodúcese cando teñan lugar as circunstancias que motiven a actuación municipal de oficio, ou cando esta se inicie sen previa solicitude do interesado, pero redunde no seu beneficio. Artigo 10.º.–Declaración e ingreso.1.–A taxa esixirase polo procedemento do selo municipal adherido ó escrito de solicitude da tramitación do documento ou expediente. Tamén poderá esixirse en réxime de autoliquidación, cumprimentando o modelo correspondente e ingresando o importe nas dependencias municipais de recaudación ou na entidade bancarial. O xustificante de ingreso achegarase á solicitude sendo requisito imprescindible para dar trámite á mesma.2.–Os escritos recibidos segundo o establecido polo artigo 38.4 da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, que non veñan acompañados do importe da taxa, serán admitidos provisionalmente pero non poderán tramitarse sen previa emenda da deficiencia, para o que se requirirá ó interesado co fin de que no prazo de dez días pague as cotas correspondentes, coa advertencia de que, de non facelo así, arquivarase sen máis trámite a solicitude. Artigo 11.º.–Infraccións e sancións. En todo o relativo á cualificación de infraccións tributarias, así como das sancións que as mesmas lles corresponde en cada caso, estarase ó disposto nos artigos 178 e seguintes da Lei xeral tributaria e a súa normativa de desenvolvemento. Disposición derrogatoria: Coa entrada en vigor da presente ordenanza queda derogada a “Ordenanza fiscal reguladora da taxa por expedición de documentos administrativos”, aprobada polo concello pleno en sesión celebrada o 27 de xaneiro de 1997, así como a “Ordenanza fical reguladora da taxa por outorgamento da licencia de apertura de establecementos aprobada polo concello pleno en sesión celebrada o día 6 de outubro de 1989. Disposición final: A presente modificación da ordenanza entrará en vigor unha vez publicada integramente no Boletín Oficial da Provincia, e aplicarase a todos os documentos que se expidan a partir do día da súa entrada en vigor ata a súa modificación ou derogación expresa. Cabana de Bergantiños, 10 de maio de 2013. O alcalde Asdo.: José Muiño Domínguez